b'\n_START_ARTICLE_\nVeikko Talvi\n_START_PARAGRAPH_\nVeikko Tuomo Talvi (21. kes\xc3\xa4kuuta 1911 Valkeala \xe2\x80\x93 9. lokakuuta 2011 Kouvola) oli opetusneuvos, maakuntaliiton johtaja ja kymenlaaksolainen kulttuurivaikuttaja.\n_START_SECTION_\nHenkil\xc3\xb6historia\n_START_PARAGRAPH_\nVeikko Talven vanhemmat olivat kaasumestari Tuomo Viljo Talvi, vuoteen 1906 Flaming, ja Hilja Backman. H\xc3\xa4nen ensimm\xc3\xa4inen puolisonsa vuodesta 1939 oli Hilkka Teikari (k. 1940) ja toinen vuodesta 1943 Irja Margareta Saajos (S\xc3\xb6derling). Talvi tuli ylioppilaaksi 1932 ja valmistui filosofian kandidaatiksi 1938. H\xc3\xa4n ty\xc3\xb6skenteli Kouvolan Sanomien toimitussihteerin\xc3\xa4 1939\xe2\x80\x931941 ja Valkekosken Sanomien toimitussihteerin\xc3\xa4 1941\xe2\x80\x931944 sek\xc3\xa4 sitten p\xc3\xa4\xc3\xa4toimittajana ja taloudenhoitajana 1944\xe2\x80\x931945. Kuusankosken ty\xc3\xb6v\xc3\xa4enopiston johtaja Talvi oli 1946\xe2\x80\x931951 ja Kymi-yhti\xc3\xb6n tiedottaja vuodesta 1951, my\xc3\xb6hemmin tiedotus- ja suhdetoimintap\xc3\xa4\xc3\xa4llikk\xc3\xb6 vuoteen 1974 asti.  Talvi toimi Kymenlaakson maakuntaliiton sihteerin\xc3\xa4 1937\xe2\x80\x931945 ja 1946\xe2\x80\x931948 ja toiminnanjohtajana 1948\xe2\x80\x931952. H\xc3\xa4n oli my\xc3\xb6s orkesterinjohtaja Valkeakoskella ja Kuusankoskella ja h\xc3\xa4nell\xc3\xa4 oli useita luottamustoimia. Historioitsijana Talvi laati ja toimitti useita Kymenlaaksoon liittyvi\xc3\xa4 teoksia. Opetusneuvoksen arvon h\xc3\xa4n sai vuonna 1971.'